ஜேம்சன் நெவதா மாகாணத்தின் லாஸ் வேகாஸில் பிறந்தார். அவரது தந்தையான லாரன்ஸ் மாசோலி ஒரு இத்தாலிய அமெரிக்க போலிஸ் அதிகாரி, அத்துடன் கேவிபிசி-டிவியில் நிகழ்ச்சி இயக்குநராகவும் இருந்தார். தாயார் ஜூடித் புரூக் ஹன்ட் மாசோலி லாஸ் வேகாஸ் நகரில் கிளப் நடன மங்கையாக இருந்தார், இவர் டிராபிகானா ரிசார்ட் & கேசினோவின் ஃபோலைஸ் பெர்கெரெ நிகழ்ச்சியில் நடனமாடி வந்தார். தனது மகளின் இரண்டாவது பிறந்தநாளுக்கு முன்னதாக, 1976 ஆம் ஆண்டு பிப்ரவரி 20 இல் தாயார் தோல் புற்றுநோயால் உயிரிழந்தார். புற்றுநோய் சிகிச்சைகள் குடும்பத்தை திவாலாக்கி இருந்தன, அவர்கள் பலமுறை இடம் பெயர வேண்டி வந்தது - ஒரு டிரெய்லரில் வசிக்க வேண்டி வந்தது மற்றும் தனது தந்தையின் அம்மா வீட்டிற்கு சென்றது ஆகியவை இதில் அடக்கம். இவரது தந்தை தனது அநேக நேரத்தை லாஸ் வேகாஸ் ஷெரீஃப் துறையிலேயே கழித்தார், ஜேம்சன் தனது சகோதரர் டோனி உடன் தான் இணைபிரியாது பழகி வந்தார். குழந்தையாக இருக்கும்போதே, அழகிப் போட்டிகளில் நிறைய கலந்து கொண்ட இவர், பாலே நடன வகுப்புகளிலும் பங்குபெற்றார். "ஸாம்பி ஸ்டிரிப்பர்ஸ்" டிவிடியின் ஒரு பகுதியில், தனக்கு நடனத்தில் 15 வருட பயிற்சி உண்டு என்பதை ஜேம்சன் சுட்டிக் காட்டுகிறார்.

1990 ஆம் ஆண்டின் அக்டோபர் மாதத்தில், தனது குடும்பம் மோன்டானாவின் ஃப்ராம்பெர்கில் உள்ள ஒரு மேய்ச்சல் பண்ணையில் வசித்துக் கொண்டிருந்த போது, ஒரு கால்பந்து போட்டிக்கு பிறகு தான் கல்லால் அடிக்கப்பட்டு நான்கு இளைஞர்களால் குழுவாக பலாத்காரம் செய்யப்பட்டதாக ஜேம்சன் தனது சுயசரிதையில் குறிப்பிடுகிறார். தனக்கு 16 வயதே ஆனதொரு சமயத்தில், தனது நண்பனான ஜேக்கின் பைக் ஓட்டும் மாமாவான ப்ரீச்சர் என்பவர் மூலம் இரண்டாம் முறையாக பலாத்காரப்படுத்தப்பட்டதாக அவர் தெரிவிக்கிறார். (ப்ரீச்சர் இதனை மறுத்துள்ளார்.) தனது தந்தையிடம் சொல்வதற்கு பதிலாக, தனது வீட்டை விட்டு வெளியேறிய அவர் தனது முதல் குடும்ப உறவாக ஜேக் உடன் வசிக்கத் துவங்கினார்.

ஜேக் ஒரு பச்சை ஒட்டும் கலைஞராக இருந்தார், அவர் ஜேம்சனுக்கு தொடர்ந்து பல பச்சைகளை ஒட்டினார், அப்படி ஒன்று தான் ஜேம்சனின் அடையாளமாக ஆன பச்சையானது, அவரது வலது புட்டத்தின் மீது இரண்டு இதயக் குறிகள். பின்னாளில் தானே ஒரு பச்சை ஒட்டும் பார்லருக்கு சொந்தக்காரராக மாறிய அவரது சகோதரர் டோனி "ஹார்ட் பிரேக்கர்" என்னும் சொற்களை அத்துடன் சேர்த்ததாக E! கூறுகிறது.

வெகுஜன ஊடக தோற்றங்கள்
ஆரம்பகால வாழ்க்கை
பொதுஈடுபாடு
ஆபாசப் படத் தொழில் வாழ்க்கை